पाएं अपने शहर की ताज़ा ख़बरें और फ्री ई-पेपरडाउनलोड करें
हैदराबाद में नेहरू जूलॉजिकल पार्क में आठ एशियाटिक शेरों में कोरोना वायरस मिलने के बाद जयपुर में वाइल्ड लाइफ से जुड़े अफसर सतर्क हो गए है। यहां जयपुर की लायन सफारी और एनिमल पार्क के जानवरों की सुरक्षा अहम हो गई है। यहां कुल 14 बिग कैट्स हैं। जिनको कोरोना वायरस से बचाने के लिए डबल लेयर सुरक्षा दी जा रही है। यहां तक कि खाने में दिया जा रहा मीट भी गर्म पानी में डिप किया जा रहा है।
एनक्लोजर में जाने वाला केयर टेकर भी पीपीई किट में होता है। अंदर जाने से पहले उसे फुट बाथ से गुजरना होता है, जिससे पैरों से भी कोई इन्फेक्शन अंदर न जाए। इन बिग कैट्स को इम्युनिटी डोज दिया जा रहा है। साथ ही, डिवॉर्मिंग मेडिसिन दी जा रही हैं, जिससे वायरस को रोका जा सके।
CCTV से व्यवहार पर रखी जा रही है नजर
पार्क के सीनियर वाइल्ड लाइफ वेटेरनरी ऑफिसर अरविंद माथुर ने बताया कि सभी एनक्लोजर में सीसीटीवी लगाकर बिग कैट्स के व्यवहार पर नजर रखी जा रही है। यदि जानवर में कोई भी परिवर्तन आता है तो उनको एक्स्ट्रा केयर देकर चेक किया जाता है। यहां तक की इनके यूरीन और शिट की जांच की जा रही है। यदि उसमें कुछ गड़बड़ी हुई तो उसे शुरुआती दौर में ही पकड़ जा सकता है। माथुर ने बताया कि अभी तक सब कुछ ठीक चल रहा है। एक्स्ट्रा केयर की जा रही है। एनिमल्स के केयर टेकर को रोटेशन में बुला रहे हैं।
रिपोर्ट एवं फोटो: विजय सिंह
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn